गंभीर को बाकी मैचों में अनुकूल नतीजों की उम्मीद  
गंभीर ने उम्मीद जताई है कि बाकी लीग मैचों के अनुकूल नतीजों के दम पर उनकी टीम चैम्पियंस लीग टी20 क्रिकेट टूर्नामेंट के सेमी फाइनल में जगह बना सकेगी।
कोलकाता नाइट राइडर्स के कप्तान गौतम गंभीर ने उम्मीद जताई है कि बाकी लीग मैचों के अनुकूल नतीजों के दम पर उनकी टीम चैम्पियंस लीग टी20 क्रिकेट टूर्नामेंट के सेमी फाइनल में जगह बना सकेगी।  गंभीर ने कहा, जीतना हमेशा अच्छा होता है। अब हमें बाकी मैचों के नतीजों पर निर्भर रहना होगा। उन्होंने टीम के क्षेत्ररक्षण और गेंदबाजी की तारीफ की।  उन्होंने कहा, हमने अच्छी फील्डिंग की जबकि ब्रेट ली और लक्ष्मीपति बालाजी ने अच्छी गेंदबाजी की। वारियर्स के कप्तान जोहान बोथा ने स्वीकार किया कि गंभीर और कैलिस के कैच टपकाना उनकी टीम को महंगा पड़ा।  उन्होंने कहा, हमने अच्छी फील्डिंग नहीं की। हमें अब समरसेट से मैच खेलना है और हमें उसमें सर्वश्रेष्ठ प्रदर्शन करना होगा। मैन आफ द मैच कोलिन इंगराम ने कहा, टीम की जीत में योगदान देना अच्छा होता है लेकिन मुझे दुख है कि हमारी टीम हार गई।